Diari Oficial de la Generalitat Valenciana


Sumari del DOGV 4745, del 04-05-2004 (2004/4147)

Informació pública de les bases per les quals es convoquen ajudes econòmiques per a les entitats locals per als servicis de suport a l'immigrant.
-------------------------------------------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4147


Data del document
:   20-04-2004

Organisme emissor
:   Federació Valenciana de Municipis i Províncies

Tipus de document
:   Bases

Descriptors 

:   * integració dels migrants
    * suport econòmic
    * administració local
    * ajuda social

Informació pública de les bases per les quals es convoquen ajudes econòmiques per a les entitats locals per als servicis de suport a l'immigrant. [2004/4147]
  
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això es tendix a establir els mitjans idonis i necessaris que coadjuven a aconseguir una adequada integració social.
  
La Llei 5/1997 de 25 de juny per la qual es regula el sistema de Servicis Socials a la Comunitat Valenciana, disposa en el seu article 5, que l'administració de la Generalitat, a través de la conselleria competent coordinarà les actuacions de les distintes administracions i de la iniciativa privada que desenrotllen funcions d'interés social propiciant quants conveni de col·laboració siguen convenients per al compliment adequat dels objectius legalment previstos.
  
La Federació Valenciana de Municipis i Províncies, entitat sense ànim de lucre, té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les entitats locals que la integren.
  
Les entitats locals són competents en la prestació de servicis socials, d'acord amb el que disposa l'article 25.2.k de la Llei 7/1985, de 2 d'abril, reguladora de les Bases de Règim Local.
  
Les associacions d'entitats locals en l'àmbit propi de les seues funcions, podran celebrar convenis amb les distintes administracions públiques, d'acord amb el que disposa la participació de les entitats locals en la promoció d'actuacions que afavorisquen la integració de la població immigrant en els municipis de residència o treball.
  
Per tot allò que s'ha exposat es firma el dia 22 de març de 2004 el Conveni de Col·laboració entre la Conselleria de Benestar Social i la Federació Valenciana de Municipis i Províncies per al finançament de les despeses corrents i despeses d'inversió destinat als servicis de suport a l'immigrant, en l'exercici 2004, amb una dotació pressupostària per a despeses corrents de 120.280 euros i per al finançament de despeses d'inversió de 180.610 euros, ambdues partides a càrrec del capítol IV del programa pressupostari 313.50, Integració a la Immigració.
  
En virtut del qual es convoquen les següents ajudes econòmiques que s'expressen a continuació.
  
Bases de la convocatòria
  
Objecte
  
Finançar, tant les despeses corrents dels servicis de suport a l'immigrant, com d'inversió nova i de reposició associada al funcionament dels servicis de suport a l'immigrant, durant l'exercici 2004.
  
Podran ser objecte d'ajuda les despeses realitzades des de l'1 de gener de 2004.
  
Beneficiaris
  
Les Entitats locals de la Comunitat Valenciana que formen part de la Federació Valenciana de Municipis i Províncies, que presten servicis de suport a l'immigrant.
  
Criteris per a la concessió d'ajudes
  
- Que l'entitat local tinga més d'un 5% de la població immigrant empadronada amb data 31/12/2003, en el territori del seu àmbit d'actuació.
  
- Que l'entitat local dispose del Pla d'Immigració, en el seu territori del seu àmbit d'actuació
  
- Que l'entitat local tinga un servici permanent d'atenció als immigrants (servicis de traducció, orientació, mediació, informació, etc.).
  
La distribució de les ajudes es realitzarà en funció de l'import que la pròpia entitat local tinga previst destinar en els seus pressupostos a programes de suport i integració dels immigrants.
  
Sol·licitud
  
Lloc de presentació de la instància:
  
Les instàncies es dirigiran a la Federació Valenciana de Municipis i Províncies, en 46718-València, carrer del Comte Trénor, 9. Hauran d'ajustar-se al model que figuren en l'annex I, i podran presentar-se, amb la documentació complementària, en el Registre General de la Federació Valenciana de Municipis i Províncies.
  
Termini de presentació d'instàncies:
  
El termini de presentació de sol·licituds acabarà el 15 de setembre 2004.
  
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitant les deficiències perquè, en un termini de deu dies, siguen esmenades amb l'advertència que, si no ho feren, s'arxivarà l'expedient sense més tràmit.
  
Documentació complementària
  
La sol·licitud d'ajuda que figura com annex anirà acompanyada de la documentació següent:
  
- Memòria amb valoració econòmica dels programes que s'estiguen portant a terme.
  
- Certificat del secretari/a de l'entitat local amb el vist-i-plau del president de la mateixa, que complix els criteris que se sol·liciten amb anterioritat, per a la concessió d'estes ajudes. (annex II)
  
Resolució de sol·licituds
  
La distribució de l'ajuda a les entitats locals es realitzarà en atenció a les sol·licituds rebudes en aplicació dels criteris de selecció i distribució establits.
  
El secretari general tècnic de la Federació Valenciana de Municipis i Províncies atenent les sol·licituds presentades, elevarà la proposta al president de la Federació Valenciana de Municipis i Províncies, el qual resoldrà la seua concessió i la quantitat de la subvenció.
  
Obligacions de les entitats locals beneficiàries
  
1. Realitzar les accions que fonamenten la concessió de l'ajuda.
  
2. Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat Valenciana, a través de la Conselleria de Benestar Social.
  
3. Comunicar a la FVMP l'obtenció de subvencions o ajudes per a la mateixa finalitat procedent de qualsevol administració o ens públics o privats.
  
4. El sotmetiment a les actuacions de control financer que corresponen a la Intervenció General de la Generalitat Valenciana en relació amb la subvenció concedida.
  
Forma de concessió de la subvenció
  
La subvenció s'atorgarà quan se presente la documentació justificativa adequada per la qual s'ha concedit esta subvenció.
  
Justificació de la subvenció
  
El termini de presentació de la documentació justificativa acabarà el 15 d'octubre de 2004. Si la justificació no es presenta en este termini s'entendrà que es renuncia a l'ajuda i que la subvenció queda sense efectes.
  
Per a justificar adequadament la subvenció haurà de presentar:
  
En el cas de despeses d'inversió
  
- Factures originals o còpies compulsades de les factures derivades de les inversions noves o de reposició associada al funcionament dels servicis de suport a l'immigrant, expedides d'acord amb el que establix la normativa vigent i, en concret en el Reial Decret 1496/2003 de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit, per a l'acreditació de les mateixes.
  
- Certificat de les obligacions reconegudes en període per l'entitat local, derivades de les actuacions objecte de l'ajuda subscrita per la interventor/a de l'entitat local i amb el vist-i-plau del seu president, per a la seua acreditació . (annex III)
  
En el cas de despeses corrents
  
- Certificat de les obligacions reconegudes en període per l'entitat local, derivades de les actuacions objecte de l'ajuda subscrit per l'interventor/a de l'entitat local i amb el vist-i-plau del seu president, per a l'acreditació de la mateixes. (annex IV)
  
València, 20 d'abril de 2004. El president de la Federació Valenciana de Municipis i Províncies: Miguel Ortiz Zaragoza.
  
Annex II
  
Sr./Sra ................................................, secretari/a de l'Ajuntament de ................................................................
  
Certifique: que este municipi reunix els requisits exigits per la Federació Valenciana de Municipis i Províncies en matèria d'immigració, segons la Convocatòria d'Ajudes a les Entitats locals per als Servicis de Suport a l'Immigrant:
  
- Que el municipi té més d'un 5% de la població immigrant empadronada a data 31/12/2003, en el territori del seu àmbit d'actuació.
  
- Que el municipi disposa de Pla d'Immigració, en el seu territori del seu àmbit d'actuació
  
- Que el municipi té un servici permanent d'atenció als immigrants (servicis de traducció, orientació, mediació, informació, etc.).
  
Alcalde/ssa Interventor/a o
  
 Secretari/a-Interventor/a
  
(Firma i segell) (Firma i segell)
  
Annex III
  
Sr. / Sra. ...................................................... Interventor/a (o Secretari/a Interventor/a) de l'Ajuntament de ..................................
  
Certifique:
  
Que les despeses corrents que s'han produït en este municipi amb destinació al Pla d'Immigració en el present exercici han ascendit a la quantitat de ................euros.
  
I perquè així conste a efectes de sol·licitar l'ajuda per a despeses corrents en matèria d'immigració, estenc el present certificat als efectes oportuns, amb el vist-i-plau de l'alcalde/ssa, en ........, a .... d .................... de 2004.
  
Alcalde/ssa Interventor/a o
  
 Secretari/a-Interventor/a
  
(Firma i segell) (Firma i segell)
  
Annex IV
  
Sr./Sra................................................... Interventor/a (o Secretari/a Interventor/a) de l'Ajuntament de ..........................................
  
Certifique:
  
Que les despeses d'inversió que s'han produït en este municipi amb destí al Pla d'Immigració en el present exercici han ascendit a la quantitat de ...............euros.
  
I perquè així conste a efectes de sol·licitar l'ajuda per a despeses corrents en matèria d'immigració, estenc el present certificat als efectes oportuns, amb el vist-i-plau de l'alcalde/essa, en .........., a .... de..............de 2004.
  
Alcalde/essa Interventor/a
  
 Secretari/a-Interventor/a